Aryna Sabalenka a vorbit pentru prima dată după decesul fostului ei iubit, Konstantin Koltsov.
Locul doi WTA a decis să rămână în turneul de la Miami. Aryna Sabalenka a dezvăluit că ea și Konstantin Koltsov nu mai formau un cuplu.
Cu toate acestea, ea a declarat că este devastată din cauza decesului fostului hocheist.
"Moartea lui Konstantin este o tragedie de neconceput și, chiar dacă nu mai eram împreună, inima mea este frântă. Vă rog să respectați intimitatea mea și a familiei sale în această perioadă dificilă", a scris ea pe Insagram.
Women Tennis Blog a scris: "Aryna Sabalenka dezvăluie că Konstantin Koltsov era FOSTUL ei iubit la momentul morții sale! Totul are mai mult sens acum: era singur în camera sa de hotel, a băut mult și a căzut accidental de la balcon".
Konstantin Koltsov, fost jucător profesionist de hochei pe gheaţă din Belarus şi fostul iubit jucătoarei de tenis Aryna Sabalenka, a murit la vârsta de 42 de ani. Decesul a survenit la Miami, în condiții misterioase. El a căzut de la balcon, dar nu se știe dacă e vorba de un accident sau de o sinucidere.
Koltsov a jucat pentru echipa naţională a Belarusului la Jocurile Olimpice de iarnă din 2002 şi 2010 şi a evoluat la Pittsburgh Penguins din NHL, între 2002 şi 2006.
Aryna Sabalenka on Konstantin Koltsov's death:
"Konstantin's death is an unthinkable tragedy, and while we were no longer together, my heart is broken. Please respect my privacy and his family's privacy during this difficult time."
Stay strong, Aryna. ❤️🙏 pic.twitter.com/AhaQ9HR7pe
— The Tennis Letter (@TheTennisLetter) March 20, 2024